Αθανάσιος Ρακοβαλής

Ο Αθανάσιος Ρακοβαλής (Φλώρινα, 1957) είναι Έλληνας καθηγητής, συγγραφέας, και πολιτικός. Έγινε ευρέως γνωστός ως πνευματικό παιδί του Αγίου Παϊσίου του Αγιορείτου σχετικά με τον βίο του οποίου συνέγραψε αργότερα βιβλία. Από τον Δεκέμβριο του 2024, είναι βουλευτής Επικρατείας με τη Νίκη.

 Βιογραφικό 
Γεννήθηκε το 1957 στην Φλώρινα, όπου και μεγάλωσε. Υπήρξε καθηγητής στην Αθωνιάδα Σχολή για 5 χρόνια, όπου δίδαξε ως φυσικός. Δίδαξε ακόμη φυσική στην δευτεροβάθμια εκπαίδευση. Σήμερα είναι συνταξιοδοτημένος. Έγινε γνωστός ως μαθητευόμενος που ανήκε, στον πνευματικό κύκλο του Αγίου Παϊσίου. Μετά την κοίμηση του Αγ. Παϊσίου, συνέγραψε βιβλία σχετικά με τα όσα βίωσε δίπλα του, καθώς και με διάφορα λεγόμενά του και πνευματικές συμβουλές που άκουσε από αυτόν. Δίνει μέχρι και σήμερα, πληθώρα ομιλιών σχετικών με τον βίο και το έργο του αγίου, σε εκδηλώσεις μητροπόλεων, οργανώσεων, και αλλού.

Στις βουλευτικές εκλογές του Μαΐου του 2023, ο Ρακοβαλής τοποθετήθηκε δεύτερος στο ψηφοδέλτιο επικρατείας της Νίκης, πίσω από τον Γεώργιο Μπαϊραμίδη. Στις εκλογές του Ιουνίου του ίδιου έτους, οπότε και το κόμμα εισήλθε στη Βουλή, ήταν και πάλι δεύτερος στο ψηφοδέλτιο Επικρατείας του κόμματος πίσω από τον Γιώργο Αποστολάκη που εξελέγη. Στις 4 Δεκεμβρίου 2024 ορκίστηκε στην θέση του παραιτηθέντος Αποστολάκη.

 Παραπομπές 

Κατηγορία:Έλληνες φυσικοί
Κατηγορία:Έλληνες εκκλησιαστικοί συγγραφείς
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τη Νίκη